ΓΡΑΠΤΗ ΕΡΩΤΗΣΗ E-2866/01

υποβολή: Jonas Sjstedt (GUE/NGL) προς την Επιτροπή

(17 Οκτωβρίου 2001)

Θέμα: Απειλή στον κλάδο της σουηδικής αλιείας

Μια πρόταση της Επιτροπής σχετικά με τις οριακές τιμές της διοξίνης στα ψάρια μπορεί να αποτελέσει τη χαριστική βολή για τον κλάδο της σουηδικής αλιείας. Σύμφωνα με το σουηδικό οργανισμό αλιείας (Fiskeriverket), είναι πιθανό να έχει η πρόταση αυτή ως συνέπεια την ολοκληρωτική απαγόρευση της πώλησης σολωμού και χελιών της Βαλτικής.

Κινδυνεύει επίσης και η πώληση της ρέγγας που για ανθρώπινη κατανάλωση αλιεύεται στη Βαλτική. Στη χειρότερη περίπτωση θα μείνουν άνεργοι 2000 περίπου αλιείς.

Η θέση της Σουηδίας στη συγκεκριμένη περίπτωση είναι ευνοϊκή ως προς τη θέσπιση οριστικών τιμών, η θέσπιση όμως αυτή είναι πρόωρη δεδομένης της έλλειψης πληρότητας των μέχρι σήμερα διαθέσιμων επιστημονικών στοιχείων.

Είναι σημαντικό στο πλαίσιο αυτό να μη ληφθούν βιαστικές αποφάσεις. Έχει αξιολογήσει η Επιτροπή τις επιπτώσεις που μπορεί να έχει στην απασχόληση στη Σουηδία η σημερινή πρόταση σχετικά με τις ελάχιστες τιμές διοξίνης στα ψάρια·

Απάντηση του κ. Byrne εξ ονόματος της Επιτροπής

(15 Ιανουαρίου 2002)

Η Επιτροπή γνωρίζει τις πιθανές συνέπειες που θα έχουν τα μέτρα σχετικά με τον καθορισμό μέγιστων τιμών στα ψάρια για την απασχόληση στον κλάδο της αλιείας, όπως επισημαίνει και ο κ. βουλευτής. Πέρα όμως από τις πιθανές οικονομικές συνέπειες είναι ανάγκη να εξετάσουμε το πρόβλημα από όλες τις απόψεις και ιδιαίτερα από την άποψη της δημόσιαςγείας.

Η Επιτροπή στις 28 Αυγούστου 2001 πρότεινε στο Συμβούλιο τη λήψη μέτρων(1) για τον καθορισμό ανώτατων ορίων για τις διοξίνες στο πλαίσιο μιας γενικότερης στρατηγικής για τη μείωση της παρουσίας των διοξινών στο περιβάλλον, στις ζωοτροφές και τα τρόφιμα. Ο πρωτεύων στόχος για την Επιτροπή είναι να προστατευτεί η δημόσιαγεία μειώνοντας την έκθεση του ανθρώπου σε διοξίνες και τα παρόμοια με τις διοξίνες πολυχλωροδιφαινύλια.

Τα μέτρα για τη μείωση της έκθεσης του ανθρώπου μέσω των τροφίμων είναι δικαιολογημένα γιατί η πρόσληψη διοξινών από ένα σημαντικό τμήμα του ευρωπαϊκού πληθυσμού ξεπερνά τα μέγιστα επιτρεπτά όρια, όπως τα έχει καθορίσει η Επιστημονική Επιτροπή Τροφίμων. Οι κοινωνικοοικονομικές συνέπειες των προτάσεων έχουν επίσης ληφθείπόψη αλλά πρέπει να γίνει σαφές ότι την πρώτη μας προτεραιότητα πρέπει να αποτελεί η εξασφάλιση του αναγκαίου επιπέδου προστασίας των πολιτών με βάση τις επιστημονικές συμβουλές.

Το Συμβούλιο εξέδωσε στις 29 Νοεμβρίου 2001 τον κανονισμό του Συμβουλίου (ΕΚ) 2375/2001(2) που τροποποιεί τον κανονισμό της Επιτροπής (ΕΚ) 466/2001 περί καθορισμού μέγιστων τιμών ανοχής για ορισμένες προσμείξεις στα τρόφιμα. Ο εν λόγω κανονισμός καθορίζει τα ανώτατα όρια για τις διοξίνες και τα φουράνια σε αρκετά τρόφιμα συμπεριλαμβανομένων των ψαριών, των αλιευτικών προϊόντων και άλλων προϊόντων που παράγονται με βάση αυτά.

Για μια μεταβατική περίοδο που λήγει το 2006 το Συμβούλιο επέτρεψε την παρέκκλιση της Φινλανδίας και της Σουηδίας από την εφαρμογή των ανώτατων ορίων όσον αφορά τα ψάρια της Βαλτικής που προορίζονται για την ανθρώπινη κανάλωση στην επικράτειά τους.

Η Επιτροπή έκανε δεκτή την παρέκκλιση αυτή λαμβάνονταςπόψη τα ακόλουθα στοιχεία:

- σημαντικό μέρος των λιπαρών ψαριών της Βαλτικής δεν θα ικανοποιούσε τους όρους για τα μέγιστα επίπεδα και έτσι θα αποκλειόταν από το διαιτολόγιο στη Σουηδία και τη Φινλανδία,

- ο αποκλεισμός των ψαριών αυτών από τη διατροφή ίσως να είχε επιπτώσεις για τηνγεία στη Σουηδία και τη Φινλανδία διότι:

- Τα ψάρια της Βαλτικής είναι η κύρια πηγή πρόσληψης της βιταμίνης D από τα ηλικιωμένα άτομα. Η πρόσληψη της βιταμίνης D έχει μεγάλη σημασία στις βόρειες περιοχές με περιορισμένο ηλιακό φως.

- Οι πολίτες θα αντικαθιστούσαν τα ψάρια της Βαλτικής με πιο φθηνά τεμάχια κρέατος μεψηλή περιεκτικότητα σε στερεά λίπη, κάτι που θα είχε ως συνέπεια να αυξηθεί ο κίνδυνος καρδιοαγγειακών παθήσεων,

- η συνολική έκθεση του ανθρώπου σε διοξίνες στη Φινλανδία και τη Σουηδία δεν είναι μεγαλύτερος από ό,τι στις άλλες ευρωπαϊκές χώρες,

- Η Φινλανδία και η Σουηδία διαθέτουν ένα σύστημα πλήρους ενημέρωσης των καταναλωτών σχετικά με τις συστάσεις για την κατανάλωση ψαριών της Βαλτικής. Το σύστημα αυτό ενημερώνει ευάλωτες ομάδες του πληθυσμού έτσι ώστε να αποφεύγονται οι κίνδυνοι για τηνγεία.

- Η Σουηδία και η Φινλανδία θα παρακολουθούν εντατικά την παρουσία διοξινών στα ψάρια της Βαλτικής και θα αναφέρουν σε ετήσια έκθεση τα αποτελέσματα της παρακολούθησης αυτής αλλά και τα μέτρα που λαμβάνονται για να μειωθεί η έκθεση του ανθρώπου στις διοξίνες των ψαριών της Βαλτικής.

(1) COM(2001)495 τελικό.

(2) ΕΕ L 321 της 6.12.2001.